নববর্ষের দিন শহরের একাধিক জায়গায় ইডির অভিযান

ওয়েব ডেস্ক: শহর কলকাতায় (Kolkata) পাসপোর্ট কেলেঙ্কারি নতুন কিছু নয়। আর সেই জাল পাসপোর্ট (Fake Passport) কেলেঙ্কারির তদন্তে নববর্ষের দিন তৎপর হল কেন্দ্রীয় তদন্তকারী সংস্থা এনফোর্সমেন্ট ডিরেক্টরেট (Enforcement Directorate)।

নববর্ষের সকালবেলা, মঙ্গলবার, রাজ্যের একাধিক জায়গায় হানা দিল কেন্দ্রীয় তদন্তকারী সংস্থা। এদিন, কলকাতা, বিরাটি এবং নদিয়ার বিভিন্ন এলাকায় ভুয়ো পাসপোর্ট কেলেঙ্কারির তদন্তে নামে তদন্তকারী সংস্থা।

আরও পড়ুন: ওয়াকফকে চ্যালেঞ্জ জানিয়ে সুপ্রিম কোর্টের দ্বারস্থ নওশাদ ও হুমায়ূনরা

উল্লেখ্য, গত বছরের শেষে সামনে আসে ভুয়ো পাসপোর্ট তৈরির ঘটনা। জানা যায়, ভুল নথি ব্যবহার করে তৈরি করা হয় জাল পাসপোর্ট। পাসপোর্ট দফতরের পক্ষ থেকে দেওয়া তথ্যের ভিত্তিতে তদন্ত শুরু করে কলকাতা পুলিশ। আর তারেপরেই পাসপোর্ট তৈরির জাল চক্রের পর্দাফাঁস হয়। তখন ঘটনার তদন্তে নেমে পুলিশ এই ঘটনায় মোট দশজনকে গ্রেফতার করে। তারপরেই সামনে আসে রাজ্যজুড়ে বিস্তৃত রয়েছে জাল পাসপোর্ট চক্র।

নববর্ষের দিন ফের কেন্দ্রীয় তদন্তকারী সংস্থা ইডি ভুয়ো পাসপোর্ট চক্রের হদিশে সকাল থেকে শুরু করল তদন্ত। জানা যাচ্ছে, এখনও সেই সব এলাকায় চলছে তদন্ত।

দেখুন অন্য খবর