সাতসকালে ব্যবসায়ীর বাড়িতে ইডির হানা

হাওড়া: ফের সক্রিয় কেন্দ্রীয় তদন্তকারী সংস্থা এনফোর্সমেন্ট ডিরেক্টরেট। আজ অর্থাৎ বৃহস্পতিবার সকাল থেকেই শুরু হয়েছে তাদের অভিযান। তবে কলকাতায় নয়, হাওড়া তে চলছে এই অভিযান। জানা যাচ্ছে, হাওড়ায় এক ব্যবসায়ীর বাড়িতে আজ সকালেই হানা দেয় ইডি। ইতিমধ্যে চলছে তল্লাশিও।

কিন্তু কোথায় চলছে এই অভিযান?

আরও পড়ুন: আইসিডিএস স্কুলে অ্যাসবেস্টস ভেঙে আহত একাধিক শিশু

জানা যাচ্ছে হাওড়া ডোমজুরের বাঁকড়া সর্দার পাড়ায় অবস্থিত একটি বহুতলে চলছে তল্লাশি। বহুতল আবাসনের মালিক মইদুল শেখ, সেই বহুতলের একটি ফ্ল্যাটে বসবাস করেন ব্যবসায়ী টিপু সুলতান। সেই ব্যবসায়ীর বাড়িতেই সকালবেলা হানা দেয় কেন্দ্রীয় তদন্তকারী সংস্থা ইডি।

কিন্তু কেন?

সূত্র মারফত খবর, ওই ব্যবসায়ী হাওড়াতে বসে কলকাতায় একটি বেআইনি কল সেন্টার চালান। যেই কল সেন্টারের সঙ্গে দিল্লির আর্থিক দুর্নীতিরও যোগ রয়েছে। এমনকি ব্যবসায়ীর নামেও রয়েছে দিল্লির আর্থিক দুর্নীতির অভিযোগ। আর সেই ভিত্তিতেই আজ ভোরবেলা সক্রিয় হতে দেখা গেল ইডি কে। এনফোর্সমেন্ট ডিরেক্টরেটের পাঁচ সদস্যের টিম পৌঁছয় ব্যবসায়ীর বাড়িতে। চলছে তল্লাশি। বাড়ির বাইরে মোতায়েন করা আছে কেন্দ্রীয় বাহিনীও।

দেখুন অন্য খবর