শহর কলকাতায় আবারও ইডির হানা!

কলকাতা: আবারও সক্রিয় ইডি (Enforcement Directorate) । সাতসকালে কলকাতা, হাওড়া- সহ তিন জায়গায় চলছে ইডির (ED) ম্যারাথন তল্লাশি। ৬ হাজার কোটি টাকার ব্যাঙ্ক প্রতারণা মামলায় এবার তৎপর ইডি। বৃহস্পতিবার সকাল থেকেই তিলোত্তমা সহ রাজ্যের তিন জায়গায় চলছে কেন্দ্রীয় তদন্তকারী সংস্থার তল্লাশি।

কোথায় কোথায় চলছে ইডির (ED) তল্লাশি?

আরও পড়ুন: গল্ফগ্রিনে গলা কেটে খুন মহিলাকে

বৃহস্পতিবার সাত সকালে দক্ষিণ কলকাতার বেহালায় এক ব্যবসায়ীর বাড়িতে পৌঁছে যায় কেন্দ্রীয় তদন্তকারী সংস্থা ইডির একটি দল। শুধুমাত্র তাই নয়, হাওড়ার শিবপুরেও চলছে অভিযান।

তবে কী কারণে চলছে অভিযান ?

অভিযোগ ওঠে একটি স্টিল কোম্পানির বিরুদ্ধে। ৬ হাজার কোটি টাকা প্রতারণা করা হয়েছে বলে খবর। আর সেই অভিযোগের ভিত্তিতেই আজ অর্থাৎ বৃহস্পতিবার সকাল থেকে ইডির তৎপরতা নজর করা যায়।

উল্লেখ্য, গতবছর অর্থাৎ ২০২৪ সালের ডিসেম্বর মাসেও স্টিল কোম্পানির সঙ্গে যুক্ত এক ব্যবসায়ীর বাড়িতে ম্যারাথন তল্লাশি চলে ইডির। তল্লাশির পর উদ্ধার করা হয় ৪ কোটি টাকা। এমনকি বাজেয়াপ্ত করা হয়েছিল সেই ব্যবসায়ীর গাড়িও। কেন্দ্রীয় তদন্তকারী সংস্থার হাতে গ্রেফতারও হন তিনি। আর জানা যাচ্ছে, সেই মামলার সূত্র ধরেই নতুন বছরের জানুয়ারি মাসের ১৬ তারিখ সকাল থেকে আবারও সক্রিয় হতে দেখা গেল কেন্দ্রীয় তদন্তকারী সংস্থাকে। অভিযোগ উঠছে, বিভিন্ন সংস্থার নাম করে অবৈধভাবে টাকা লেনদেন করছেন ব্যবসায়ী।

দেখুন অন্য খবর